钦定古今图书集成/明伦汇编/官常典/第099卷 > 赵靖王见灂
## 钦定古今图书集成/明伦汇编/官常典/第099卷 > 赵靖王见灂

按《明外史赵简王传》：“靖王见灂，赵简王高燧曾孙也。
天顺四年嗣位。祖惠王瞻塙，父悼王祈镃皆颇有过，
至见灂恶尤甚，屡贼杀人。又尝乘醉欲杀其叔父，诏
夺禄米三之二，去冠服，戴民巾，读书习礼。其后二年，
见灂母妃李氏为请，乃得冠服如故。见灂卒不能改。
爱幼子祐枳，遂诬长子祐棌以大逆，复被诏谯让。弘”
治十五年薨。子庄王祐棌嗣，亦多酒色过。正德十三
年薨。子康王厚煜嗣。